**Comença el pla d’impuls a la innovació en ciències socials i humanitats amb una visita a la Universitat de Leiden**

**El pla, adreçat als set centres CERCA d’aquest àmbit, proposa identificar reptes i bones pràctiques internacionals que facin avançar la innovació al nostre entorn**

Tarragona, 29 de febrer de 2024. Entre els dies 26 i 27 de febrer, una delegació formada per personal investigador i responsables de transferència dels set centres CERCA de ciències socials i humanitats ([CED](https://ced.cat/" \t "_blank), [CREI](https://crei.cat/" \t "_blank), [IBEI](https://www.ibei.org/ca" \t "_blank), [ICAC](https://icac.cat/" \t "_blank), [IPHES](http://www.iphes.cat/" \t "_blank), [ICRPC](http://www.icrpc.cat/" \t "_blank) i [ICP](https://www.icp.cat/index.php/ca/" \t "_blank)) han visitat la Universitat de Leiden als Països Baixos. L’objectiu principal de la visita ha estat **entrevistar-se personalment amb la Dra. Jessica Meijer**, cap d’innovació i desenvolupament de negoci de LURIS, la unitat de transferència de la Universitat de Leiden. La Dra Meijer ha estat treballant amb els responsables de cada centre durant el mes de gener amb la finalitat de preparar un **pla d’acció que assenti les bases i faci avançar la innovació i l’impacte d’aquests centres cap a la societat** i la inclogui en la seva agenda estratègica.

Durant el viatge, els participants, entre els quals la **Marta Fontanals de l'IPHES**, han pogut conèixer el funcionament de la “Digital Scholarship” especialitzat en l’aplicació de tecnologies digitals al món acadèmic i de recerca.

També s’ha presentat el “Digital Humanities Lab” una plataforma que ofereix equipament avançat i personal especialitzat per atendre les demanes del personal investigador i els estudiants.

El pla d’impuls a la innovació en ciències socials i humanitats forma part programa d’impuls a la transferència de coneixement del Sistema CERCA que s’ha iniciat aquest any amb el finançament de la Direcció General de Transferència i Societat del Coneixement.